આ અંગે ગાયકવાડ હવેલી પોલીસે આરોપી પિતા પુત્રોની ધરપકડ કરી હતી. જ્યારે આજે પોલીસ સૂત્રો પાસેથી મળતી માહિતી મુજબ, ૧ સપ્ટેમ્બરના રોજ આસ્ટોડિયા દરવાજા નજીક રૂકનપુરા બાપુના ગલ્લા નજીક રહેતા અબ્દુલ કાદરભાઈ શેખ ઉપર અમીર અબ્દુલ કાદર પઠાણ અને અન્ય સાતેક જેટલા લોકોએ ભેગા મળી અગાઉ થયેલા ઝઘડાની અદાવત રાખીને અબ્દુલ કાદરનાં ઘરમાં ઘૂસી ગયા હતા અને તોડફોડ કરી અબ્દુલ કાદરને જીવલેણ હથિયારો વડે હુમલો કરી જાહેરમાં ઢોર માર્યો હતો. જેથી ગંભીર રીતે ઈજાગ્રસ્ત અબ્દુલ કાદરને સારવાર અર્થે વી.એસ. હોસ્પિટલ ખસેડવામાં આવ્યા હતા. બનાવ બાદ આરોપીઓ રૂ. ૨૦,૦૦૦ની લૂંટ કરી ફરાર થઈ ગયા હતા. તેઓના પુત્ર મુસ્તાક શેખે આ અંગે ગાયકવાડ હવેલી પોલીસ મથકમાં લૂંટ અને ખૂનની કોશિશની ફરિયાદ નોંધાવી હતી.